**Izziņa par atzinumos sniegtajiem iebildumiem par likumprojektu “Grozījumi Mikrouzņēmumu nodokļa likumā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 30.12.2020.; 18.01.2021. (elektroniskā saskaņošana) |
|  |  |
| Saskaņošanas dalībnieki | Tieslietu ministrija, Labklājības ministrija, biedrība “Latvijas Finanšu nozares asociācija” |
|    |
|  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas |
|    |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Nav |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 1. Papildināt 4. panta piekto daļu ar otro teikumu šādā redakcijā:

“Lēmumu par mikrouzņēmuma kā mikrouzņēmumu nodokļa maksātāja reģistrēšanu rakstveidā neizdod, bet lēmumu paziņo, informāciju publicējot Valsts ieņēmumu dienesta tīmekļvietnē. Šāds lēmums (administratīvais akts) stājas spēkā nākamajā darba dienā pēc informācijas publicēšanas.” | **Tieslietu ministrija**Projekta 1. pantā ietvertais Mikrouzņēmumu nodokļa likuma (turpmāk – Likums) 4. panta piektās daļas trešais teikums dublē Paziņošanas likuma 11. panta piektajā daļā noteikto, ja ar to paredzēts regulēt brīdi, ar kuru uzskatāms par paziņotu Valsts ieņēmumu dienesta tīmekļvietnē publicēts lēmums. Ņemot vērā minēto, lūdzam izslēgt projekta 1. pantā ietverto Likuma 4. panta piektās daļas trešo teikumu. | **Ņemts vērā**No likumprojekta 1.pantā ietvertās Mikrouzņēmumu nodokļa likuma 4.panta piektās daļas izslēgts trešais teikums un papildināts likumprojekta sākotnējās ietekmes novērtējuma ziņojuma (anotācijas) I. sadaļas 2.punkts ar šādu informāciju: saskaņā ar Paziņošanas likuma 11.panta piekto daļu šāds lēmums (administratīvais akts) stājas spēkā nākamajā darba dienā pēc informācijas publicēšanas. | 1. Papildināt 4. panta piekto daļu ar otro teikumu šādā redakcijā:

“Lēmumu par mikrouzņēmuma kā mikrouzņēmumu nodokļa maksātāja reģistrēšanu rakstveidā neizdod, bet lēmumu paziņo, informāciju publicējot Valsts ieņēmumu dienesta tīmekļvietnē. |
| 2. | (7) Ja vienkāršotā nodokļa nomaksas risinājuma izmantošanas uzsākšanas datums ir noteikts, ievērojot šā panta trešās daļas 2.punktā noteikto, un saskaņā ar šā panta sesto daļu mikrouzņēmumu nodokļa maksātāja saimnieciskās darbības ieņēmumiem piemērojamā mikrouzņēmumu nodokļa likme ir 40 procenti vai mikrouzņēmumu nodokļa maksātājs saskaņā ar šā likuma 7.panta piekto un sesto daļu iesniedz precizētu taksācijas perioda mikrouzņēmumu nodokļa ceturkšņa deklarāciju pēc tam, kad kredītiestāde uz Valsts ieņēmumu dienesta sniegtās informācijas pamata ir ieskaitījusi vienotajā nodokļu kontā mikrouzņēmumu nodokli:1) ja iesniegta precizētā mikrouzņēmumu nodokļa ceturkšņa deklarācija, Valsts ieņēmumu dienests veic pārrēķinu par tiem taksācijas perioda ceturkšņiem, kad mikrouzņēmuma apgrozījums pārsniedz šā likuma 6.pantā noteikto slieksni un mainās mikrouzņēmumu nodokļa likme, informējot mikrouzņēmumu nodokļa maksātāju par mikrouzņēmumu nodokļa piemaksu, un mikrouzņēmumu nodokļa maksātājs līdz ceturksnim sekojošā mēneša 23.datumam iemaksā trūkstošo mikrouzņēmumu nodokli vienotajā nodokļu kontā; 2) Valsts ieņēmumu dienests reizi ceturksnī vai pēc mikrouzņēmumu nodokļa maksātāja iesnieguma saņemšanas veic pārrēķinu, ja iesniegta šā likuma 7.panta otrajā daļā noteiktā mikrouzņēmumu nodokļa ceturkšņa deklarācija vai precizētā mikrouzņēmumu nodokļa ceturkšņa deklarācija, un informē mikrouzņēmumu nodokļa maksātāju par mikrouzņēmumu nodokļa pārmaksu. Valsts ieņēmumu dienests, pamatojoties uz mikrouzņēmumu nodokļa maksātāja iesniegumu, saskaņā ar likumā “Par nodokļiem un nodevām” noteikto veic pārmaksātā mikrouzņēmumu nodokļa atmaksu uz mikrouzņēmumu nodokļa maksātāja maksājumu kontu, kas nav saimnieciskās darbības ieņēmumu konts. | **Tieslietu ministrija**Projekta 2. pantā izteiktajā Likuma 7.1 panta septītajā daļā paredzēts nosacījums: “vai mikrouzņēmumu nodokļa maksātājs saskaņā ar šā likuma 7. panta piekto un sesto daļu iesniedz precizētu taksācijas perioda mikrouzņēmumu nodokļa ceturkšņa deklarāciju pēc tam, kad kredītiestāde uz Valsts ieņēmumu dienesta sniegtās informācijas pamata ir ieskaitījusi vienotajā nodokļu kontā mikrouzņēmumu nodokli”. Tā kā saskaņā ar šajā pantā paredzēto Likuma 7.1 panta pirmo daļu vienkāršotas nodokļa nomaksas risinājuma gadījumā ir tiesības nesniegt Likuma 7. pantā minēto mikrouzņēmumu nodokļa ceturkšņa deklarāciju un mikrouzņēmumu nodokļa samaksai nepiemērot šā likuma 7. pantā noteikto kārtību, nav saprotams, kā šis nosacījums, kā arī projektā izteiktais Likuma 7.1 panta septītās daļas 2. punkts attiecināms uz vienkāršoto mikrouzņēmumu nodokļa aprēķināšanas un maksāšanas kārtību. Ievērojot minēto, lūdzam pārskatīt norādīto nosacījumu un nepieciešamības gadījumā precizēt projekta 2. pantā izteikto Likuma 7.1 panta septīto daļu, šo regulējumu izsakot kā jaunu normu, kas neattiecas uz vienkāršoto mikrouzņēmumu nodokļa aprēķināšanas un maksāšanas kārtību. | **Ņemts vērā**Finanšu ministrija ir pārskatījusi likumprojekta 2.pantā ietverto Mikrouzņēmumu nodokļa likuma 7.1 panta septītajā daļā paredzēto nosacījumu par precizētās mikrouzņēmumu nodokļa deklarācijas iesniegšanu, precizējusi un papildinājusi likumprojekta sākotnējās ietekmes novērtējuma ziņojuma (anotācijas) I. sadaļas 2.punktu. | (7) Ja vienkāršotā nodokļa nomaksas risinājuma izmantošanas uzsākšanas datums ir noteikts, ievērojot šā panta trešās daļas 2.punktā noteikto, un saskaņā ar šā panta sesto daļu mikrouzņēmumu nodokļa maksātāja saimnieciskās darbības ieņēmumiem piemērojamā mikrouzņēmumu nodokļa likme ir 40 procenti vai mikrouzņēmumu nodokļa maksātājs saskaņā ar šā likuma 7.panta piekto un sesto daļu iesniedz precizētu taksācijas perioda mikrouzņēmumu nodokļa ceturkšņa deklarāciju pēc tam, kad kredītiestāde uz Valsts ieņēmumu dienesta sniegtās informācijas pamata ir ieskaitījusi vienotajā nodokļu kontā mikrouzņēmumu nodokli:1) Valsts ieņēmumu dienests, ja iesniegta precizētā mikrouzņēmumu nodokļa ceturkšņa deklarācija, veic pārrēķinu par tiem taksācijas perioda ceturkšņiem, kad mikrouzņēmuma apgrozījums pārsniedz šā likuma 6.pantā noteikto slieksni un mainās mikrouzņēmumu nodokļa likme, informējot mikrouzņēmumu nodokļa maksātāju par mikrouzņēmumu nodokļa piemaksu, un mikrouzņēmumu nodokļa maksātājs līdz ceturksnim sekojošā mēneša 23.datumam iemaksā trūkstošo mikrouzņēmumu nodokli vienotajā nodokļu kontā; 2) Valsts ieņēmumu dienests reizi ceturksnī vai pēc mikrouzņēmumu nodokļa maksātāja iesnieguma saņemšanas veic pārrēķinu, ja iesniegta šā likuma 7.panta otrajā daļā noteiktā mikrouzņēmumu nodokļa ceturkšņa deklarācija vai precizētā mikrouzņēmumu nodokļa ceturkšņa deklarācija, un informē mikrouzņēmumu nodokļa maksātāju par mikrouzņēmumu nodokļa pārmaksu. Valsts ieņēmumu dienests, pamatojoties uz mikrouzņēmumu nodokļa maksātāja iesniegumu, saskaņā ar likumā “Par nodokļiem un nodevām” noteikto veic pārmaksātā mikrouzņēmumu nodokļa atmaksu uz mikrouzņēmumu nodokļa maksātāja maksājumu kontu, kas nav saimnieciskās darbības ieņēmumu konts.*Papildināts likumprojekta sākotnējās ietekmes novērtējuma ziņojuma (anotācijas) I. sadaļas 2.punkts ar šādu informāciju:* Ja MUN maksātājs, kas jau darbojas MUN režīmā, izvēlas uzsākt izmantot vienkāršoto nodokļa nomaksas risinājumu ar nākamā ceturkšņa 1.datumu, tad šim MUN maksātājam par tiem pārskata ceturkšņiem, līdz tiek uzsākts vienkāršotais nodokļa nomaksas risinājums, būs jāiesniedz taksācijas perioda MUN ceturkšņa deklarācija vispārējā, Mikrouzņēmumu nodokļa likumā noteiktajā, kārtībā. Piemēram, ja MUN maksātājs izvēlas uzsākt izmantot vienkāršoto nodokļa nomaksas risinājumu ar 4.ceturkšņa 1.datumu – 2021.gada 1.oktobri, tad MUN maksātājam par 2021.gada 3.ceturksni būs jāiesniedz MUN deklarācija un jāmaksā MUN vispārējā, Mikrouzņēmumu nodokļa likumā noteiktajā, kārtībā, kā arī minētajam MUN maksātājam būs tiesības precizēt MUN deklarāciju vispārējā, Mikrouzņēmumu nodokļa likumā noteiktajā, kārtībā. *Savukārt likumprojekta sākotnējās ietekmes novērtējuma ziņojuma (anotācijas) I. sadaļas 2.punktā ietvertā informācija par šo normu precizēta šādi:*Atbilstoši Mikrouzņēmumu nodokļa likuma 7.panta otrajā daļā noteiktajam, mikrouzņēmums iesniedz VID MUN ceturkšņa deklarāciju līdz ceturksnim sekojošā mēneša piecpadsmitajam datumam.Saskaņā ar Mikrouzņēmumu nodokļa likuma 7.panta piekto daļu mikrouzņēmumam ir tiesības ne vairāk kā divas reizes precizēt MUN deklarāciju par pārskata ceturksni mēneša laikā pēc MUN ceturkšņa deklarācijas iesniegšanas dienas, kas noteikta Mikrouzņēmumu nodokļa likuma 7.panta otrajā daļā. Savukārt atbilstoši Mikrouzņēmumu nodokļa likuma 7.panta sestajai daļai  pēc Mikrouzņēmumu nodokļa likuma 7.panta piektajā daļā noteiktā termiņa beigām mikrouzņēmumam ir tiesības iesniegt tikai tādus MUN deklarācijas precizējumus, kuri palielina maksājamā nodokļa apmēru. Tādējādi MUN maksātājam mēneša laikā pēc MUN ceturkšņa deklarācijas iesniegšanas dienas (ceturksnim sekojošā mēneša piecpadsmitā datuma) ir tiesības iesniegt precizēto MUN deklarāciju un palielināt vai samazināt MUN deklarācijā norādīto mikrouzņēmuma apgrozījumu un aprēķināto MUN. Savukārt pēc tam, kad ir pagājis minētais termiņš, MUN maksātājam ir tiesības iesniegt tikai tādus MUN deklarācijas precizējumus, kas palielina maksājamā MUN apmēru. Tādējādi MUN maksātājam, kurš jau darbojas MUN režīmā un izvēlas uzsākt izmantot vienkāršoto nodokļa nomaksas risinājumu ar taksācijas perioda nākamā ceturkšņa 1.datumu (piemēram, ar 4.ceturkšņa 1.datumu – 2021.gada 1.oktobri), ir tiesības iesniegt precizēto MUN deklarāciju par iepriekšējiem ceturkšņiem (kad MUN maksātājs piemēroja MUN vispārējā kārtībā) un precizēt deklarācijā norādīto mikrouzņēmuma apgrozījumu un aprēķināto MUN. Līdz ar to varētu rasties situācija, ka, iesniedzot precizēto MUN deklarāciju, tiek palielināts vai samazināts mikrouzņēmuma taksācijas perioda apgrozījums, kā rezultātā no SDI kontā ienākošajiem maksājumiem ir samaksāts lielāks vai mazāks MUN, un MUN maksātājam rodas MUN piemaksa vai pārmaksa (piemēram, MUN maksātājs, kas jau darbojas MUN režīmā, uzsāk izmantot vienkāršoto nodokļa nomaksas risinājumu ar 4. ceturksni – 2021.gada 1.oktobri, tas 2021.gada 5.oktobrī iesniedz MUN deklarāciju par 3.ceturksni, bet 2021.gada 10.novembrī iesniedz precizēto MUN deklarāciju par 3.ceturksni, ar kuru palielina vai samazina deklarācijā norādīto apgrozījumu, kā rezultātā no SDI kontā ienākošajiem maksājumiem ir piemērots lielāks vai mazāks MUN). Līdz ar to ir nepieciešams paredzēt regulējumu, kas nosaka VID un MUN maksātāja darbības, ja rodas minētā situācija. Tādējādi likumprojekts paredz, ka, ja MUN maksātājs, kas jau darbojas MUN režīmā, izvēlas izmantot vienkāršoto nodokļa nomaksas risinājumu ar taksācijas perioda (kalendāra gada) nākamā ceturkšņa 1. datumu un iesniedz precizētu taksācijas perioda MUN ceturkšņa deklarāciju, pēc tam, kad kredītiestāde uz VID sniegtās informācijas pamata ir ieskaitījusi vienotajā nodokļu kontā MUN:1) VID veiks pārrēķinu par tiem taksācijas perioda ceturkšņiem, kad mikrouzņēmuma apgrozījums pārsniedz Mikrouzņēmumu nodokļa likuma 6.pantā noteikto slieksni un mainās MUN likme, informējot MUN maksātāju par MUN piemaksu, un MUN maksātājs līdz ceturksnim sekojošā mēneša 23.datumam iemaksās trūkstošo MUN vienotajā nodokļu kontā; 2) VID reizi ceturksnī vai pēc MUN maksātāja iesnieguma saņemšanas veiks pārrēķinu un informēs MUN maksātāju par MUN pārmaksu. VID, pamatojoties uz MUN maksātāja iesniegumu, saskaņā ar likumā “Par nodokļiem un nodevām” noteikto veiks pārmaksātā MUN atmaksu uz MUN maksātāja maksājumu kontu, kas nav SDI konts. |

Atbildīgā amatpersona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/L.Matveja/

 (paraksts)

Līva Matveja

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Tiešo nodokļu departamenta Īpašuma un iedzīvotāju ienākuma nodokļu nodaļas vecākā eksperte |
| (amats) |
| 67095492 |
| (tālruņa un faksa numurs) |
| Liva.Matveja@fm.gov.lv |
| (e-pasta adrese) |